钦定古今图书集成/方舆汇编/职方典/第1123卷 > 《杯湖铭》〈并序〉前人
## 钦定古今图书集成/方舆汇编/职方典/第1123卷 > 《杯湖铭》〈并序〉前人

杯湖东抵杯樽，西侵退谷，北汇樊水，南汇郎亭。有菱有荷，有菰有蒲，方一二里，能浮水。与漫叟自杯亭游，退谷必泛此湖，以湖在杯樽之下，遂命曰“杯湖。” 铭曰：

谁游江海，能厌其大？谁泛杯湖，能厌其小？故曰：“人不
厌者，君子之道。”於戏君子，人不厌之。死虽千岁，其行
可师。可厌之类，不独为害；死虽万死，独堪污秽。或问
作铭，意尽此欤。吾欲为人厌者，勿泛杯湖。